Sommer-OL 1960

Sommer-OL 1960 ble arrangert i Roma i Italia fra 25. august til 11. september 1960. Dette var første gang Italia arrangerte olympiske sommerleker, landet var vertsnasjon for vinterlekene i Cortina d'Ampezzo i 1956. 

Roma ble opprinnelig tildelt Sommer-OL 1908, men på grunn av et utbrudd fra vulkanen Vesuv i 1906 ble lekene flyttet til London. Sommerlekene i Roma var de første med direktesendte TV-overføringer til hele verden. Alle deltagerne, utenom de fra Sovjetunionen, ble velsignet av Paven på Petersplassen. 

Lekenes mest dramatiske hendelse skjedde 26. august, da den 23 år gamle syklisten Knud Enemark Jensen fra Danmark kollapset under øvelsen 100 kilometer lagtempo. Det danske laget var nesten halvveis i rittet da Jensen fikk merkbare problemer med å holde farten. Så veltet han plutselig av sykkelen og slo hodet i bakken. Han ble raskt fraktet til sykehus, men ble erklært død noen timer senere. Den offisielle årsaken til dødsfallet var solstikk og heteslag samt at hodeskallen hans sprakk da den traff bakken. Det ble senere hevdet at han var under påvirkning av flere dopingmidler, blant annet amfetamin, men dette er ikke blitt bevist. Denne hendelsen var blant de sakene som bidro mest til at den internasjonale olympiske komité (IOK) innførte dopingtesting i 1968. Dette var det første dødsfallet under olympiske leker siden Sommer-OL 1912 i Stockholm, da Francisco Lázaro kollapset og døde under maratonløpet.

Cassius Clay, senere kjent som Muhammed Ali, ble olympisk mester i boksing i klassen lett tungvekt. Sør-Afrika deltok for siste gang under apartheidregimet og var ikke tilbake igjen før i 1992. Abebe Bikila fra Etiopia vant maraton barfot og ble med det den første svarte afrikanske olympiske mester. Svenske Gert Fredriksson vant sin sjette olympiske tittel i padling. Den fremtidige kongen av Hellas, Prins Konstantin, vant gull i seiling. Det ble satt nye verdensrekorder i samtlige svømmeøvelser.

Sovjetunionen vant 15 av 18 mulige medaljer i turn for kvinner og ble i dessuten lekenes mestvinnende nasjon med 43 gull og 104 medaljer totalt. Norge vant én gullmedalje ved seileren Peder Lunde jr., som vant Flying Dutchman. 

 Valg av vertsby 
Roma ble valgt ved avstemning  under den internasjonale olympiske komités 51. sesjon i Paris i Frankrike 16. juni 1955. De andre søkerbyene var Lausanne, Detroit, Budapest, Brussel, Mexico by og Tokyo.  

+ Avstemning – arrangør av Sommer-OL 1960 Kandidat Nasjon Stemmer,runde 1 Stemmer,runde 2 Stemmer,runde 3Roma152634Lausanne142124Detroit611—Budapest81—  Brussel6——  Mexico by6——  Tokyo4—— 

 Arenaer 
ArenaIdrett(er)Ref. Stadio Olimpico  Åpnings-/avslutningsseremoni, friidrett, hestesport Stadio Flaminio  Fotball (finale) Stadio Olimpico del Nuoto  Svømming, stuping og vannpolo Palazzo dello sport  Basketball og boksing Velodromo Olimpico  Sykling og landhockey Palazzetto dello Sport  Basketball og vektløfting Stadio dei Marmi  Landhockey Caracallas termer  Turn Maxentiusbasilikaen  Bryting Palazzo dei Congressi  Fekting, moderne femkamp (fekting) Umberto I skytefelt  Skyting, moderne femkamp (skyting) Piscina delle Rose  Vannpolo Lago di Albano, Castelgandolfo  Roing og padling Piazza di Siena, Villa Borghese  Hestesport Pratoni del Vivaro, Rocca di Papa  Hestesport Napolibukten, Napoli  Seiling Stadio comunale, Firenze  Fotball (innledende runder) Stadio comunale, Grosseto  Fotball (innledende runder) Stadio comunale, L'Aquila  Fotball (innledende runder) Stadio Ardenza, Livorno  Fotball (innledende runder) Stadio Adriatico, Pescara  Fotball (innledende runder) Stadio Fuorigrotta, Napoli  Fotball (innledende runder) Stadio Tre Fontane  Landhockey (innledende runder) Circolo del Golf Roma Acquasanta  Moderne femkamp (løping) Arco di Constantino  Friidrett (maraton – målgang) Scuola di fanteria dell'Esercito Italiano  Skyting (300 m fri rifle) Campo di Tiro a volo Lazio  Skyting (trap) Centro Militare di Equitazione, Passo Corese  Moderne femkamp (riding) Grande Raccordo Anulare  Friidrett (maraton) Via Appian Antica  Friidrett (maraton) Via Cassia  Sykling (landevei) Via Flaminia  Sykling (landevei) Via Cristoforo Colombo  Friidrett (maraton), sykling (temporitt) Via di Grottarossa  Sykling (landevei) 

 Idretter 
Det ble konkurrert i 150 øvelser i 17 idretter. (Antall øvelser per idrett i parantes) 

Svømmesport

 Åpningsseremonien 
Åpningsseremonien for de 17. olympiske sommerlekene startet 25. august klokken 16.30 på Stadio Olimpico. Utøverne møtte opp i deltakerlandsbyen og marsjerte til Stadio dei Marmi, en strekning på 1,65 km. Deretter marsjerte de inn på olympiastadion nasjonvis med Hellas først, og de andre nasjonene i alfabetisk rekkefølge etter hver nasjons navn på italiensk. Det italienske laget avsluttet paraden. Åpningstalen ble holdt av presidenten i organisasjonskomitéen, Andreotti, etterfulgt av presidenten i den internasjonale olympiske komité (IOK), Avery Brundage. Italias president, Giovanni Gronchi erklærte lekene for åpnet. Deretter fulgte tradisjonelle seremonier som heising av det olympiske flagget, fremføring av den olympiske hymne og overrekkelse av Antwerpen-flagget fra borgermesteren i Melbourne til IOKs president, som igjen overrekket det til borgermesteren av Roma. Friidrettsutøveren Giancarlo Peris fikk æren av å tenne den olympiske ilden, mens den olympiske ed ble holdt av Adolfo Consolini, friidrettsutøver.

 Deltakelse 

 Deltakerland 
83 nasjonale olympiske komiteer deltok i lekene. (Antall deltakere per nasjon i parentes)













Fotnoter

 Medaljefordeling 
 Vertsnasjon ()
+ 40px|left|De olympiske ringer  Medaljefordeling – Sommer-OL 1960 Roma 40px|right|De olympiske ringer 1.    43  29  31  103 2.    34  21  16  71 3.    13  10  13  36 4.    12  19  11  42 5.    8  8  6  22 6.    7  2  0  9 7.    6  8  7  21 8.    4  7  7  18 9.    4  6  11  21 10.    3  2  3  8 11.   3161012.  26122013.  2316  14.  201315.  133716.  123617.  113518.  1102  110220.  101221.  1001  1001  100124.  033625.  023526.  022427.  013428.  0123  012330.  0112  011232.  0101  0101  0101  0101  0101  0101  (ROC) 010139.  0022   002241.  0011  0011  0011  0011 Totalt152149160461 

 Referanser 

Eksterne lenker

  Official Report 1960, v.1 hos la84.org
  Official Report 1960, v.2 – Results hos la84.org
  1960 Summer Olympics hos olympedia.com
  Sommer-OL 1960  på sports-reference.com

Kategori:Sommer-OL 1960